מרי פאולר

מרי בויו פַאוּלֶר (באנגלית: Mary Boio Fowler; נולדה ב-14 בפברואר 2003) היא כדורגלנית מקצוענית אוסטרלית המשחקת במועדון האנגלי מנצ'סטר סיטי של ליגת העל לנשים באנגליה, ובנבחרת אוסטרליה. היא משחקת בעיקר בתפקיד חלוצה, אך לעיתים גם כקשרית.

לאחר שנבחרה לסגל גביע העולם בכדורגל נשים 2023, פאולר הבקיעה את שער הניצחון במשחק ידידות לפני גביע העולם מול צרפת ביולי 2023.

== ביוגרפיה מוקדמת ולימודים ==
פאולר נולדה בקיירנס, קווינסלנד<ref></ref>, השלישית במשפחה בת חמישה ילדים<ref name=":0"></ref>. מרי הוא שמה של סַבָתָּהּ מצד אביה, בעוד בויו הוא השם של סבתה מצד אמה<ref name=":0" />.

אביה של פאולר, קווין<ref name=":0" />, הוא מדבלין, אירלנד<ref></ref><ref name=":1"></ref>. אמה, נידו, היא מקירה קירה , כפר בפורט מורסבי, פפואה גינאה החדשה, שם נפגשו בני הזוג<ref name=":0" /><ref name=":1" />.

כנערה צעירה, פאולר למדה בבית הספר היסודי הולי קרוס בקיירנס<ref name=":3"></ref>. המקצוע האהוב עליה בבית הספר היה מתמטיקה<ref name=":2"></ref>. הוריה בחרו שלא להחזיק מכשיר טלוויזיה בבית, ולכן היא ואחיה עסקו בצורות אחרות של בידור, כמו בעיטות כדורגל בטריניטי ביץ' ליד קיירנס לאחר הלימודים<ref name=":1" /><ref></ref>.

בעידוד ההורים, פאולר גם עסקה בציור ובכתיבת שירה<ref name=":1" /> בין שאר העיסוקים האמנותיים, היו התחפשות ומשחק בהצגות קטנות עבור הוריה<ref name=":2" />. בשנת 2023, היא אמרה בראיון ל-"The Sydney Morning Herald": "מגיל צעיר, פשוט נהניתי להיות יצירתית, ולהיות קצת פרועה ושונה במובן הזה, והייתי אומרת עם הצד היצירתי, אני כן מנסה להיות כדורגלנית יצירתית, ולהיות עם עצמי מחוץ (למסגרת), גם אם זה אומר להיות קצת שונה"<ref name=":2" />.

פאולר החלה לשחק כדורגל בגיל שבע<ref name=":4"></ref>, בעודה בבית ספר יסודי. היא שיחקה בקבוצות הבנים של Saints FC ושל Leichhardt FC בליגת קיירנס המקומית<ref name=":3" /><ref name=":4" />. היא נבחרה לשחק בנבחרת קווינסלנד מתחת לגיל 12 בגיל 10. שנה לאחר מכן, היא עברה עם משפחתה להולנד שם הם חיו במשך שלוש שנים, במהלכן היא הוחתמה בקבוצת BVV Barendrecht<ref name=":"></ref> ולמדה לדבר הולנדית שוטפת<ref name=":5"></ref>.

בגיל 14, פאולר חזרה לאוסטרליה עם משפחתה, והחלה ללמוד בתיכון וולונגונג לאמנויות הבמה <ref name=":5" />. מאוחר יותר, היא שיחקה בקבוצת בנקסטאון סיטי בליגה הלאומית האוסטרלית לנשים <ref name=":" />. בשנת 2019, בהיותה בת 16, חתמה פאולר על החוזה המקצועני הראשון שלה עם אדלייד יונייטד , ועברה לדרום אוסטרליה כדי להתחיל את קריירת הכדורגל שלה<ref></ref>.

== קריירת מועדונים ==
=== אדלייד יונייטד ===
פאולר ערכה את הופעת הבכורה שלה ב-W-League עבור אדלייד יונייטד במשחק הראשון של עונת 2019-20. היא הבקיעה את שערה הראשון במשחק הזה בהפסד 2–1 מול ווסטרן סידני וונדררס <ref></ref>.

=== מונפלייה ===
בינואר 2020, חודש לפני שמלאו לה 17, פאולר חתמה בקבוצת הליגה הצרפתית מונפלייה HSC על חוזה לשלוש שנים, לאחר ששולמו דמי העברה שלא פורסמו. היא עברה למונפלייה לבדה, ועשתה את הופעת הבכורה שלה נגד אולימפיק ליון בפברואר 2020.

בחודש מאי 2021. היא נבחרה ל-21 (השחקניות) מתחת לגיל 21 של ESPN - רשימה בינלאומית של כדורגלניות המייצגות את הדור הבא של הכישרונות<ref name=":0" />.

=== מנצ'סטר סיטי ===
ביוני 2022, פאולר חתמה על חוזה לארבע שנים עם מועדון הסופר ליג האנגלית לנשים מנצ'סטר סיטי<ref></ref><ref></ref>. ב-26 באוקטובר 2022, פאולר הבקיעה את שערה הראשון עבור המועדון - פנדל, בניצחון 0–6 על בלקבורן רוברס, לפני שכבשה את השני במשחק 29 דקות לאחר מכן<ref></ref>.

במהלך עונתה הראשונה במנצ'סטר סיטי, פאולר בילתה זמן רב על ספסל המחליפות. היא הרגישה שההצטרפות לקבוצה הייתה "עליית מדרגה", ושהמוּדעות שלה לכדורגל התקדמה בהשפעת השחקניות, הצוות והמתקנים של הקבוצה. "הטעויות שלך הרבה יותר ברורות כאן, כי את ברמה הרבה יותר גבוהה, והשחקניות סביבך דורשות כל כך הרבה יותר", אמרה ל-אובזרבר באפריל 2023<ref name=":1" />.

מאוחר יותר באותה שנה, פאולר הייתה מועמדת לשחקנית הנשים הטובה ביותר של פיפ"א ולפרס נערת הזהב האירופית , לאחר עונה מצוינת עבור מנצ'סטר סיטי ונבחרת אוסטרליה<ref></ref>.

== קריירה בינלאומית ==
בשנת 2018 במשחק ידידות נגד נבחרת אנגליה.

=== טורניר האומות 2018 ===
כנערה, פאולר התנגדה לניסיונות של התאחדות הכדורגל של אירלנד "לצוד" אותה ממערכת התאחדות הכדורגל של אוסטרליה ה-Football Australia <ref name=":1" /> . בשנת 2018 היא צורפה לסגל האוסטרלי לטורניר האומות <ref name=":6"></ref>. היא ערכה את הופעת הבכורה שלה מאוחר במשחק מול ברזיל, ובכך הפכה לשחקנית החמישית הצעירה ביותר של המטילדָס בגיל 15 ו-162 ימים<ref></ref>.

באותו שלב מוקדם בקריירה הבינלאומית שלה, פאולר זכתה לשבחים רבים על יכולותיה כשחקנית, כשהמאמן אלן סטייצ'יץ' אמר כי "יש לה כנראה את מירב הכלים שראיתי משחקנית צעירה בגילה בכדורגל נשים"<ref name=":6" />. פאולר שימשה שוב כמחליפה במשחקי הידידות של אוסטרליה נגד אנגליה וצרפת בהמשך השנה<ref></ref>. כשנבחרתה התמודדה נגד צ'ילה, פאולר נבחנה בקבוצות הראשונות של צ'לסי, ווסטהאם ומנצ'סטר סיטי, שכולן רצו להחתים אותה. היא גם השתתפה באימוני ספרינט וכוח במנצ'סטר עם המאמן מייקל קלג<ref></ref>.

=== גביע העולם בכדורגל נשים 2019 ===
פאולר זומנה לסגל האוסטרלי לגביע העולם בכדורגל נשים 2019<ref></ref>. בגיל 16, היא הייתה השחקנית הצעירה ביותר של הנבחרת, ולמדה הרבה מהניסיון. עם זאת, פציעה בשריר הירך האחורי מנעה ממנה לערוך הופעת בכורה במונדיאל, לפני שנבחרתה הודחה מהטורניר במשחק הנוקאאוט הראשון שלה<ref name=":7"></ref>.

=== המשחקים האולימפיים קיץ 2020 ===
פאולר נבחרה לסגל האוסטרלי לאולימפיאדת טוקיו (2020)<ref></ref>. היא ערכה את הופעת הבכורה האולימפית שלה כמחליפה במשחק נגד ניו זילנד. המָטִילְדָס עלו לרבע הגמר עם ניצחון אחד ותיקו בשלב הבתים. ברבע הגמר מול בריטניה, שהסתיים בניצחון 4–3 לאוסטרליה לאחר הארכה. פאולר כבשה שער בדקה ה-104. עם זאת, הם הפסידו 1–0 לשוודיה בחצי הגמר והפסידו 4–3 במשחק מדליית הארד לארצות הברית<ref></ref>.

=== גביע העולם בכדורגל נשים 2023 ===

פאולר נבחרה לסגל המטילדס לגביע העולם בכדורגל נשים 2023, והפכה לגורם מרכזי בנבחרת, לאחר שקפטנית הנבחרת סאם קר נפצעה, ולא תוכננה להשתתף לפחות בשני המשחקים הראשונים. היא כבשה את שער הניצחון במשחק ידידות מול צרפת בשבוע שלפני תחילת הטורניר, מול קהל שיא<ref name=":0" /><ref></ref>. במשחק השני של אוסטרליה נגד ניגריה ב-27 ביולי היא נפצעה, הוחלפה, ונזקקה לטיפול רפואי בגין חשש לזעזוע מוח<ref></ref>. ארבעה ימים לאחר מכן, ב-31 ביולי, כבשה פאולר את שערה הראשון במונדיאל מול קנדה במלבורן במה שהפך לניצחון 4–0<ref></ref>.

ב-7 באוגוסט במשחק שמינית הגמר נגד דנמרק, מסירת אסיסט של פאולר לקייטלין פוּרד הביאה לשער הראשון לאוסטרליה, שהעלה את התוצאה ל-1–0<ref></ref><ref name=":7" />. מאוחר יותר ניצחה אוסטרליה במשחק 2–0<ref></ref>. ב-12 באוגוסט, במהלך הניצחון ברבע הגמר של אוסטרליה על צרפת במה שהיה דו-קרב הפנדלים התחרותי הראשון אי פעם של פאולר, היא לקחה, והצליחה עם, בעיטת העונשין הרביעית של קבוצתה<ref name=":7" />.

== השתתפות בקמפיינים מסחריים ==
לקראת מונדיאל 2023, השתתפה פאולר בקמפיין מסחרי של אדידס באוסטרליה<ref></ref> וכשגרירת המותג של חברת Rebel Sport האוסטרלית - קמעונאית של מוצרי ספורט<ref></ref>. בדצמבר 2023 היא הפכה לשגרירת המותג של Rise & Shine, ספקית טיפול בילדים<ref name=":2" /><ref name=":4" />.

== ביאורים ==

==קישורים חיצוניים==

== הערות שוליים ==

קטגוריה:כדורגלניות אוסטרליות
קטגוריה:חלוצות כדורגל
קטגוריה:כדורגלניות אוסטרליות באולימפיאדת טוקיו (2020)
קטגוריה:כדורגלניות באולימפיאדת פריז (2024)
קטגוריה:ילידות 2003